###### 2-ilova

###### “Smart-8” muddatli omonati shartnomasi № [pers\_acc]

###### 

###### [oper\_date]. \_\_\_\_\_\_\_\_\_\_\_\_ shaxri (tuman)

Bundan buyon shartnoma matnida “Bank” deb yuritiluvchi ATB “Universal bank” nomidan Nizom hamda Ishonchnoma asosida ish yurituvchi Bank bo‘linmasi **[local\_name]** boshlig‘i/ boshqaruvchisi **[manager]** bir tomondan, hamda bundan buyon matnda “Omonatchi” deb yuritiluvchi **[pass\_date]** yilda **[pass\_reg]** tomonidan berilgan **[pass\_ser]** seriyasi **[pass\_num]** raqamli pasportga ega bo‘lgan fuqaro **[client\_name]** ikkinchi tomondan, ushbu shartnomani quyidagilar haqida tuzdilar:

1. **Shartnoma predmeti.**
   1. Omonatchi jismoniy shaxs bankka omonat mablag‘ini AQSh dollarida naqd yoki ATB “Universal bank” tizimidagi omonat hisobraqamlaridagi mablag‘larini qayta rasmiylashtirish orqali joylashtiradi. Omonatning eng kam miqdori **200 (ikki yuz)** AQSh dollari etib belgilanadi.
   2. Bank omonatchiga omonat mablag‘ini va unga hisoblangan foizlarini mazkur shartnoma shartlari asosida qaytaradi.
   3. Omonat turi **muddatli**
   4. Omonatning nomi **“[dep\_name]”**
   5. Omonat summasi **[sum\_dep] ([sum\_dep\_str\_uz]) AQSh dollari.**
   6. Omonat muddati: **[dep\_month] oy**
   7. Omonat bo‘yicha foiz stavkasi**: yillik** **[percent\_dep] %**
   8. Omonatni qaytarish muddati **[close\_date]**
   9. Omonat bo‘yicha hisoblangan foizlarni to‘lash muddati **har oyda yoki omonatchining talabi bilan har oyda bir necha marotaba.**
   10. Omonatga hisoblangan foizlar asosiy summasiga **kapitalizatsiya qilinmaydi**.

1.11. Omonatchi bilan tuzilgan “Bank omonati shartnomasi” rasmiylashtirilgan sanadan boshlab keyingi 6 (olti) oy mobaynida dastlabki qo‘yilgan omonat summasiga qo‘shimcha mablag‘ kiritilishi mumkin. Qo‘shimcha mablag‘ning eng kam miqdori **200 (ikki yuz) AQSh dollari,** yuqori miqdori chegaralanmagan. Ushbu muddat tugagach omonatga qo‘shimcha mablag‘ qabul qilinmaydi.

1.12. Omonatchilardan qabul qilingan mablag‘lar kirim orderi yoki omonatchining talabiga ko‘ra berilgan **№ UB [pers\_acc]** raqamli omonat daftarchasi bilan tasdiqlanadi.

**2.Tomonlarning huquqlari va majburiyatlari**

* 1. **Bankning majburiyatlari**:
     1. Omonatchini omonat turiga oid “Tartib” talablari bilan tanishtirish;
     2. Omonat mablag‘ini belgilangan tartibda qabul qilish va omonatchining hisobvarag‘iga kiritish;
     3. Omonatchining shaxsi, omonat hisobvarag‘i va undagi operatsiyalar haqidagi ma’lumotlarni sir saqlanishini ta’minlash, qonunda belgilangan hollar bundan mustasno;
     4. Omonat qabul qilingandan keyingi kundan boshlab har kuni shartnomaning 1.7. bandiga muvofiq foiz hisoblash hamda shartnomaning 1.9. bandida belgilangan muddatlarda to‘lab borish;
     5. Omonatchining birinchi talabi bilan omonat mablag‘ini to‘liq (naqd pulda qo‘yilgan omonat mablag‘lari naqd pulda, naqd pulsiz shaklda qo‘yilgan omonat mablag‘lari naqd pulsiz o‘tkazmalar shaklida) qaytarish.
  2. **Bankning huquqlari:**
     1. Omonatchining omonat hisobvarag‘idan boshqa hisobvaraqlarga o‘tkazilgan naqd pulsiz to‘lovlar uchun Bank tomonidan belgilangan “Ta’rif”lar asosida xizmat haqi olish;
     2. Qonunchilikda belgilangan asoslar mavjud bo‘lgan hollarda, omonat hisobvaraqlari va omonatga oid ma’lumotnomalarni uchinchi shaxslarga, surishtiruv-tergov, Sud va boshqa organlarga ma’lumotlar berish.
     3. Bank o‘z ixtiyoriga bog‘liq bo‘lmagan ommaviy tartibsizliklar, mitinglar, ko‘cha xarakatlari, bosqinchilik holatida va to‘lovga qobiliyatsizlik davrida omonat mablag‘ini muddatidan oldin qaytarish bo‘yicha javobgar hisoblanmaydi.
  3. **Omonatchining majburiyatlari:**

2.3.1. Omonat mablag‘ini o‘z vaqtida omonat hisobvarag‘iga o‘tkazish.

* + 1. Bank tomonidan talab qilingan hujjatlarni taqdim etish.
    2. Omonat hisobvarag‘idan o‘tkazilgan mablag‘lar uchun Bank tomonidan belgilangan ta’rif bo‘yicha haq to‘lash.
    3. SMS info yoki boshqa dasturdan foydalanganlik uchun Bankda belgilangan tarif bo‘yicha haq to‘lash.
  1. **Omonatchining huquqlari:**
     1. Omonatga quyilgan mablag‘larni o‘z ixtiyoriga ko‘ra shaxsan o‘zi yoki qonuniy vakili orqali tasarruf etish;
     2. Shartnomada belgilangan stavkada foiz to‘lanishini talab qilish;
     3. Omonat muddati tugagandan so‘ng omonatni yopish va unga hisoblangan foizlar bilan to‘liq olish yoki Bankda mavjud omonat turlaridan biriga qayta rasmiylashtirish.
     4. SMS info dasturidan foydalangan holda yoki shaxsiy kabineti orqali o‘zining omonat mablag‘i haqida ma’lumotlar olish.

**3. Omonat uchun foizlarni hisoblash va to‘lash.**

3.1.Omonatga foizlar har kuni yillik bazaviy 365 kundan kelib chiqqan holda hisoblab yoziladi, foizlar omonat mablag‘i bankka tushgan kunning ertasidan boshlab, to u Omonatchiga qaytarilgan yoki boshqa asoslarga ko‘ra omonatchining hisobvarag‘idan o‘chirilgan kundan oldingi kungacha hisoblanadi.

3.2.Omonatchining hisobvarag‘i xatlanganligi oqibatida bank ushbu hisobvaraqdagi pul mablag‘laridan foydalana olmagan davr uchun foizlar hisoblanmaydi.

3.3.Omonat muddati davomida qisman qaytarib olinishi mumkin emas.

Agar omonatchi o‘z omonatini “Bank omonat shartnomasi”da belgilangan muddatdan oldin to‘liq olmoqchi bo‘lsa, bu haqda bankka yozma murojaat qilishi shart. Bunda shartnomaning amal qilish muddati to‘xtatiladi va omonatga hisoblangan foizlar u to‘liq saqlangan davr uchun quyidagi tartibda to‘lanadi:

a) omonat dastlabki 1 oy davomida saqlangan bo‘lsa foizlar to‘lanmaydi;

b) omonat 2 oydan 12 oy davomida saqlangan bo‘lsa, omonatga yillik 5 foiz hisobida foiz hisoblanadi va to‘lanadi;

v) omonat 13 oydan 24 oy davomida saqlangan bo‘lsa, omonatga yillik 7 foiz hisobida foiz hisoblanadi va to‘lanadi;

g) 24 oy muddatdan ortiq saqlangan bo‘lsa, omonatga yillik 8 foiz hisobida foiz hisoblanadi va to‘lanadi;

Omonatning muddati davomida to‘langan foizining ortiqcha qismi mavjud bo‘lsa, u omonatning asosiy summasidan chegirib qolinadi.

3.4. Omonat shartnomasida qayd etilgan muddat tugashi bilan omonat xisobvarag‘i yopilgan hisoblanadi va omonat qoldig‘i, unga hisoblangan foizlar omonatchining talab qilib olinguncha saqlanadigan omonat (20206840) hisobvarag‘iga o‘tkaziladi.

3.5. Muddati tugagandan so‘ng olinmagan yoki boshqa omonat turiga qayta rasmiylashtirilmagan omonatlarga foiz hisoblanmaydi.

3.6. Shartnomada ko‘rsatilgan foiz stavkasi shartnoma muddati tugagunga qadar o‘zgarmaydi.

**4 .Sanksiyaga qarshi shartlar**

4.1. Tomonlar ushbu shartnomani tuzish vaqtida omonatchi va ularning qonuniy vakillari AQSh (OFAC, FinCen va BIS) va ittifoqchilar tomonidan belgilangan sanksiya va ta’qiqlar (keyingi matnda-sanksiya) ro‘yxatiga kiritilmaganligini kafolatlaydi.

4.2. Bank omonatchi va uning operatsiyasi sanksiya ta’sir doirasiga tushganda yoki tushish xavfi mavjud bo‘lganda, operatsiyani o‘rganish maqsadida qo‘yidagi huquqlarga ega:

- Mijozdan qo‘shimcha ma’lumotlarni talab qilish ;

- Operatsiya miqdorini chegaralash va cheklash( rad etish);

Amalga oshirilayotgan operatsiyalar omonatchining anketasidagi profiliga nomuvofiq bo‘lgan hollarda xizmat ko‘rsatishni rad etish va shartnomani bir tomonlama bekor qilish.

4.3. Bank omonatchining hisobvaraqlariga kelib tushgan mablag‘larni sanksiyalardan xoli ekanligini aniqlagunga qadar tranzit hisobvaraqlarida saqlaydi.

4.4. Sanksiyalarni qo‘llash tufayli majburiyatlarni bajarish imkonsiz bo‘lib qolgan taqdirda, har ikki tomon bir-biriga, shu jumladan Bank omonatchiga shartnomani bekor qilinishidan uch bank ish kuni oldin tegishli yozma xabarnoma yuborish orqali shartnomani bir tomonlama bekor qilish huquqiga yega.

4 .5 Sanksiyalar qo‘llanilishi tufayli majburiyatlarni bajarish imkonsiz bo‘lib qolsa, bank shartnoma majburiyatlarini lozim darajada bajarilmaganligi yoki bajarmaganligi uchun javobgar bo‘lmaydi.

**5. Shartnomaning amal qilish muddati.**

5.1. Shartnoma omonat summasi bankka kelib tushgan kundan boshlab tuzilgan hisoblanadi. Shartnomaviy majburiyatlarning bajarilishida bir tomonlama bosh tortilishiga yo‘l qo‘yilmaydi.

5.2. Shartnoma tomonlarning o‘z majburiyatlarini to‘liq bajargunlariga qadar kuchda bo‘ladi.

**6. Nizolarni hal qilish tartibi.**

6.1. Ushbu shartnoma yuzasidan tomonlar o‘rtasida yuzaga kelgan nizolar o‘zaro muzokaralar orqali hal etiladi, muzokara yo‘li bilan hal etilmagan nizolar qonunchilikka muvofiq sud organlari orqali hal etiladi.

**7. FORS-MAJOR HOLATLARI.**

7.1.Tomonlar o‘zlariga bog‘liq bo‘lmagan holda oldindan ko‘rib yoki bilib bo‘lmaydigan voqea va hodisalar (zilzila, urush, epidemiya, pandemiya, portlash, yong‘in, suv toshqini, elektr tokining o‘chib qolishi, elektron to‘lov tizimi ishdan chiqishi) natijasida o‘z majburiyatlarini to‘la yoki qisman bajara olmasalar javobgar bo‘lmaydilar.

7.2.Fors-major holatlari yuzaga kelgan vaqtda taraflar ushbu holatlar bartaraf etilguniga qadar shartnoma bo‘yicha o‘zaro majburiyatlarini bajarishdan ozod bo‘ladilar.

7.3.Fors-major holatlari yuzaga kelganligi yoki bartaraf etilganligi haqidagi tomonlarda mavjud bo‘lgan xabarnomalar ikkinchi tomonga barcha aloqa vositalari orqali yuborilishi mumkin.

**8. Boshqa shartlar.**

8.1. Shartoma shartlari o‘zgargan taqdirda, tomonlar o‘rtasida shartnomaga qo‘shimcha kelishuvlar tuziladi.

8.2. Shartnomada ko‘zda tutilmagan holatlar va shartlar O‘zbekiston Respublikasining amaldagi Qonunlariga muvofiq tartibga solinadi.

8.3. Kafolatlash hodisasi yuzaga kelganda omonatO‘zbekiston Respublikasining “Banklardagi omonatlarni himoya qilish kafolatlari to‘g‘risida”gi Qonuniga muvofiq kafolatlanadi. Chet el valyutasidagi kafolatlangan omonat bo‘yicha kompensatsiya Markaziy bankning kafolatlash hodisasi yuzaga kelgan sanadagi kursi bo‘yicha O‘zbekiston Respublikasining milliy valyutasida to‘lanadi. Bankda bir omonatchining ikki yuz million so‘mga teng bo‘lgan yoki undan kam bo‘lgan omonat summasi kafolatlanadigan omonat hisoblanadi.

8.4. Ushbu shartnoma 2 (ikki) nushada tuzilgan bo‘lib, har ikkala nusha bir xil yuridik kuchga ega bo‘lib, Shartnomaning bir nusxasi Bank bo‘linmasida, ikkinchi nusxasi Omonatchida saqlanadi.

**Tomonlarning rekvizitlari:**

|  |  |  |  |
| --- | --- | --- | --- |
| |  | | --- | | **“Bank”** | | Manzil: [filial\_address]  Bank rekvizitlari MFO: [filial\_code]  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  STIR: 203556638  Telefon: [filial\_phone]  Boshqaruvchi [manager]  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (F.I.Sh. imzo)  Bosh hisobchi \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (F.I.Sh. imzo)  Yurist \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (F.I.Sh. imzo) | | **“Omonatchi”**  F.I.Sh. [client\_name]  Tug‘ilgan sanasi [born\_date]  Tel [phone\_home], [phone\_mobile]  Yashash manzili (ro‘yxat bo‘yicha va haqiqatda) [client\_address]  Pasport: seriyasi [pass\_ser] raqami [pass\_num]  berilgan sanasi [pass\_date]  Kim tomonidan berilgan [pass\_reg]  Omonatchi imzosi:\_\_\_\_\_\_\_\_\_\_\_\_\_\_  **Ishonchli vakil**  F.i.sh.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Pasport ma’lumotlari: \_\_\_\_\_№\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_tomonidan «\_\_\_\_»\_\_\_\_\_\_\_\_\_\_\_\_ \_\_\_\_\_yilda berilgan  Ishonchnoma ma’lumotlari:\_\_\_\_\_\_\_\_\_\_\_\_\_\_\_\_\_\_\_\_  Imzo\_\_\_\_\_\_\_\_\_ |

M.O‘.